Soektog duur voort na vermiste SA-vliegtuigŉ Pa en seun wat Sondag met hul Baron 55-vliegtuig oor Mosambiek vermis geraak het, is nog nie opgespoor nie. Maroela Media het Dinsdag berig die burgerlike lugvaartowerheid (CAA) is op soek na die vliegtuig. Die CAA sê die Suid-Afrikaanse geregistreerde Baron 55, met die twee persone aan boord, was onderweg van Malawi na Lanseria toe dit vermis geraak het. Die laaste kommunikasie wat van die vliegtuig ontvang is, was Sondag om 06:47. Die vliegtuig se laaste lugposisie was 10:56 oor Mosambiek aangeteken. Die man en sy seun is albei van Midrand in Johannesburg. Intussen berig EWN Suid-Afrikaanse reddingspanne is na die gebied, waar die laaste lugposisie aangeteken is, ontplooi om na die vliegtuig te soek. Mense met inligting oor die vliegtuig kan by 011 545 1000 met die CAA in verbinding tree.